open-index/open-wikipedia-markdown huggingface dataset:
Zanobi Acciaioli

**Zanobi Acciaioli** (født 25. mai 1461 i Firenze; død 27. juli 1519 i Roma) var en italiensk dominikaner. Han stammet fra den florentinske Acciaiolislekten.
## Liv og virke
Zanobi Acciaioli inntrådte den 8. desember 1495 i det florentinske dominikanerklosteret San Marco. Han lærte seg gresk og hebraisk, og virket som bibliotekar i San Marco-klosteret. I 1518 ble han utnevnt av pave Leo X til prefekt for Vatikanbiblioteket.

Acciaioli oversatte hovedsakelig tekster fra gammelgresk. Han også en panegyri til byen Napoli, *Liber de vindicta Dei contra peccatores*, og en rekke dikt.

## Oversettelsesarbeider
* Eusebius. *In Hieroclem*. Dedisert til Lorenzo de' Medici. Førstetrykk hos Aldus, 1502.
* Olympiodorus. *In Ecclesiasten*. (Paris, Ex officina Henrici Stephani, 1512)
* Theodoret. *De curatione Graecarum affectionum libri duodecim*. (Paris, Henri Estienne, juli 1519)

## Referanser


## Eksterne lenker
* Enciclopedie online Treccani
* Normeintrag  im Opac des Servizio bibliotecario nazionale
* Veröffentlichungen von Zanobi Acciaioli im Opac des Servizio bibliotecario nazionale
* Veröffentlichungen zu Zanobi Acciaiuoli im Opac der Regesta Imperii
* Veröffentlichungen zu Zanobi Acciaioli im Opac der Regesta Imperii
Máreveadji

**Máreveadji** er ei elv i Karasjok kommune i Finnmark. Den er ei sideelv til Anárjohka, og er 10,9 kilometer lang.

Elva har utspring fra østsiden av landryggen Kruvnnačielgi. Den renner i hovedsakelig østlig retning gjennom en åpen dal. Langs elva er det myrlendt, mens dalsidene er skogkledte. Elva løper sammen med Anárjohka 5 kilometer sør for Iškorasjohka.

## Referanser
Oslo bystyre 1979–1983

**Oslo bystyre 1979–1983** hadde 85 medlemmer og Albert Nordengen fra Høyre som ordfører med Per Høybråten fra Kristelig Folkeparti som varaordfører.

## Representanter 1979–1983

## Kilder
*Fylkestingsvalget 1979 *[[Statistisk sentralbyrå|SSB]].no*

## Eksterne lenker
* Oslo kommune
Fauske prestegjeld

**Fauske prestegjeld** var et prestegjeld tilhørende Salten prosti. Det omfattet sogn i Fauske kommune i Nordland fylke, og hovedkirken var Fauske kirke.

Fauskes kirkesogn er nå en del av Fauske kirkelige fellesråd, og underlagt Salten prosti i Sør-Hålogaland bispedømme i Den norske kirke.

## Historikk

I Reformatsen 1589 var det ikke kirke i Fauske og kirkelyden sognet følgelig til Skjerstad kirke som var en del av Salten prestegjeld. Det vidløftige Salten prestegjeld ble ved kgl.res. av 8. juni 1770 delt og de tre residerende kapellaniene i prestegjeldet omgjort til pastorater. Derved ble Folden, Skjerstad og Saltdal skilt ut som egne sognekall, mens Bodin var eneste kirkesogn i Bodø prestegjeld.

Etter kgl.res. av 25. januar 1866 ble Fauske kapell oppført, hvilket ble sognekirke ved kgl.res. av 15. juni 1878. Ved kgl.res. av 28. oktober 1899 ble det tillatt å bygge et kapell i Sulitjelma, og kapellet fikk eget kirketilsyn ved kgl.res. av 2. mars 1901. Ved kgl.res. av 3. januar 1902 ble sognet skilt ut som eget sognekall, gjeldende fra 1. april 1902, og Valnesfjorden ble eget sogn og overført til det nye Fauske sognekall. Inntil det var bygd kirke i Valnesfjorden, skulle de kirkelige handlingene utføres i Fauske kirke. Kirken for Valnesfjorden sogn ble tillatt bygd på Kvitberget under gården Haug ved kgl.res. av 4. juni 1904.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Fauske
* Valnesfjord
* Sulitjelma

## Se også
* Historikk for prosti og prestegjeld

## Referanser
Steigen prestegjeld

**Steigen prestegjeld**, også benevnt **Engel prestegjeld**, var et prestegjeld tilhørende Salten prosti. Det omfattet sogn i Steigen kommune i Nordland fylke, og hovedkirken var Steigen kirke.

Steigens kirkesogn er nå en del av Steigen kirkelige fellesråd, og underlagt Salten prosti i Sør-Hålogaland bispedømme i Den norske kirke.

## Historikk

*Steigar sókn* (norrønt) har sin opprinnelse fra kristningen av landet. Steigen prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hadde *Stege Præstegjeld* tre kirker og to prester. Steigen hovedkirke og Leines kirke skulle betjenes av sognepresten, mens det var en residerende kapellan i Hamarøy.

Hamarøy ble muligens eget pastorat ved kgl.res. av 1. april 1740, om at kapellanier som lå langt fra dem de var benefisert, skulle være egne pastorat, men det er høyst usikkert om dette gjorde Hamarøy til eget prestegjeld. *Ved [kgl.res. av] 9. juni 1809 blev [[Hamarøy prestegjeld|Hammerø Pastorat]] adskilt fra Stegen, der nu indbefatter Stegens Hovedsogn og Ledingens Annekssogn, hvert med sin kirke.*

Stegen prestegjeld dannet grunnlaget for Stegen formannskapsdistrikt, som ble opprettet i 1837.

Ved kgl.res. av 3. juli 1909 ble inndelingsnavnet på annekssognet *Ledingen* endret til Leiranger, og ved kgl.res. av 3. november 1910 ble det gitt tillatelse til å oppføre ny kirke for Leiranger sogn på samme tomt som den nedbrente kirke. Bogen kapell ble tillatt vigslet ved kgl.res. av 16. juli 1926, og skulle ha åtte gudstjenester årlig. Ved brev fra Kirke- og undervisningsdepartementet aV 27. juni 1977 ble Nordfold sogn i Folda overført til Steigen prestegjeld, gjeldende fra 15. august 1978.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Tidssone og soltid

Steigen kirke ligger nær opptil 15° østlig lengdegrad og er således den sognekirken i Norge hvis lokale soltid er nærmest norsk normaltid, gjerne omtalt som vintertid.

## Menigheter
Prestegjeldet hadde ved sin avvikling følgende menigheter:
* Steigen
* Nordfold
* Leiranger

## Se også
* Historikk for prosti og prestegjeld

## Referanser
Hamarøy prestegjeld

**Hamarøy prestegjeld** var et prestegjeld tilhørende Ofoten prosti. Det omfattet sogn i Hamarøy kommune i Nordland fylke, og hovedkirken var Hamarøy kirke.

Hamarøys kirkesogn er nå en del av Hamarøy kirkelige fellesråd, og underlagt Ofoten prosti i Sør-Hålogaland bispedømme i Den norske kirke.

## Historikk

*Hamareyjar sókn* (norrønt) har sin opprinnelse fra kristningen av landet. Hamarøy antas å være lagt under Steigen i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Hamarøy et residerende kapellani under Steigen prestegjeld.

Omkring opprettelsen av Hamarøy som eget prestegjeld råder det noe usikkerhet. Hamarøy ble muligens eget pastorat ved kgl.res. av 1. april 1740, om at kapellanier som lå langt fra dem de var benefisert, skulle være egne pastorat, men det er usikkert om dette gjorde Hamarøy til eget prestegjeld. *[Hammerø] Præstegjeld hørte længe som et residerende Pastorat under Stegen, hvorfra det blev skilt ved [kgl.res. av] 9. juni 1809, og indbefatter eet Sogn med een Kirke.* Dette reskriptet har ingen slik bestemmelse, men sier at Hamarøy residerende pastorat ved den nåværende vakanse i Steigen sognekall må få tilbake de tiendeinntektene som lå til Steigen, men som før hadde ligget til Hamarøy. Hamarøy var vel et av de kapellanier som ble egne pastorat eller sognekall som følge av reskriptet 1. april 1740.

Hamerøe prestegjeld dannet grunnlaget for Hamerøe formannskapsdistrikt, som ble opprettet i 1837.

Ved kgl.res. av 28. oktober 1882 ble det bestemt å rive den eksisterende kirken og oppføre en ny Hamarøy kirke, og ved kgl.res. av 19. september 1885 ble det tillatt å flytte Hamarøy gamle kirke til gården Karlsøy som et kapell for Sagfjorden.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Hamarøy
* Sagfjord

## Se også
* Historikk for prosti og prestegjeld

## Referanser
Johan Halvorsen musikkfest

**Johan Halvorsen musikkfest** ble etablert og stiftet i 2005 av Martin Haug, og det arrangeres hvert år i en uke i mars. Det er en klassisk musikkfestival som er bygget rundt den norske komponisten Johan Halvorsen. Musikkfestivalen favner et bredt klassisk repertoar generelt i tillegg til samtidsmusikk og originalforestillinger, den retter seg også mot studenter, barn og unge med barnekonsert for de minste. Festivalen arrangerer konserter i Drammens Teater, Bragernes kirke, Børsen, Union Scene og Strømsø kirke. Johan Halvorsen musikkfestival er støttet av Norsk kulturråd, Drammen kommune og Viken fylkeskommune.

## References


## Eksterne lenker
*
Meløy prestegjeld

**Meløy prestegjeld** var et prestegjeld tilhørende Bodø domprosti. Det omfattet sogn i Meløy kommune i Nordland fylke, og hovedkirken var Meløy kirke.

Meløys kirkesogn er nå en del av Meløy kirkelige fellesråd, og underlagt Bodø domprosti i Sør-Hålogaland bispedømme i Den norske kirke.

## Historikk

*Mjǫlva sókn* (norrønt) har sin opprinnelse fra kristningen av landet. Meløy antas å være lagt under Rødøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 lå Meløy under Rødøy prestegjeld, og Rødøy hovedkirke og Meløy anneks skulle betjenes av sognepresten.

Ved kgl.res. av 27. september 1902 ble Meløy sogn utskilt fra Rødøy som eget prestegjeld, med virkning fra 1. januar 1903. Ved kgl.res. av 17. juni 1909 ble Fore bedehus tillatt vigslet som kapell for befolkningen i Nordbygda, og Fore kapell skulle ha åtte gudstjenester årlig. Glomfjord kapell ble oppført i 1957, og Halsa kapell i 1960. Meløy prestegjeld lå opprinnelig under Nord-Helgeland prosti, inntil det ved kgl.res. ble bestemt at det skulle overføres til Bodø domprosti, gjeldende fra 1. mars 1984.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Fore og Meløy
* Halsa
* Glomfjord

## Se også
* Historikk for prosti og prestegjeld

## Referanser
Narvik prestegjeld

**Narvik prestegjeld** var et prestegjeld tilhørende Ofoten prosti. Det omfattet sogn i Narvik kommune i Nordland fylke, og hovedkirken var Narvik kirke.

Narviks kirkesogn er nå en del av Narvik kirkelige fellesråd, og underlagt Ofoten prosti i Sør-Hålogaland bispedømme i Den norske kirke.

## Historikk

Stedet byen Narvik ble anlagt i 1901, ved Ofotbanens endestasjon, sognet til Ankenes sogn i Ofoten prestegjeld. Ved kgl.res. av 21. desember 1903 ble kjøpstaden fradelt Ankenes som eget sogn, gjeldende fra 1. januar 1904, og det skulle bygges kirke for Narvik. Samtidig ble det opprettet et residerende kapellani i Ofoten prestegjeld, som skulle betjene kirkelyden i Narvik. Narvik kjøpstads sogn ble ved kgl.res. av 28. juni 1929 utskilt som eget sognekall, gjeldende fra 1. juli 1929, og det residerende kapellaniet i Ofoten ble samtidig nedlagt. Ved kgl.res. av 26. oktober 1923 ble det tillatt bygd kirke med 800 sitteplasser på Stormyra i Narvik.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Narvik

## Se også
* Historikk for prosti og prestegjeld

## Referanser
Tysfjord prestegjeld

**Tysfjord prestegjeld** var et prestegjeld tilhørende Ofoten prosti. Det omfattet sogn i Tysfjord kommune i Nordland fylke, og hovedkirken var Kjøpsvik kirke.

Tysfjords hovedsogn er nå en del av Narvik kirkelige fellesråd, og underlagt Ofoten prosti i Sør-Hålogaland bispedømme i Den norske kirke.

## Historikk

Kirkelyden i Tysfjorden sognet fra gammelt av til Lødingens sogn, men det var en lang og besværlig kirkevei over det indre av Vestfjorden. Ved kongebrev av 9. februar 1601 fikk befolkningen i Tysfjord av Christian IV *allernådigst tilladelse* til å oppføre Kjøpsvik kirke. 

Ved kgl.res. av 14. november 1857 ble Tysfjord skilt ut som eget sogn og ved kgl.res. av 16. februar 1867 utskilt fra Lødingen som eget *Tysfjorden prestegjeld*. Ved kgl.res. av 20. november 1886 ble det tillatt å oppføre ny kirke i Kjøpsvik og flytte den gamle kirken til handelsstedet Korsnes for å bruke den som kapell.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Kjøpsvik
* Drag/Helland kirke
* Korsnes

## Se også
* Historikk for prosti og prestegjeld

## Referanser
Lødingen prestegjeld

**Lødingen prestegjeld** var et prestegjeld tilhørende Ofoten prosti. Det omfattet sogn i Lødingen kommune i Nordland fylke, og hovedkirken var Lødingen kirke.

Lødingens kirkesogn er nå en del av Lødingen kirkelige fellesråd, og inntil 2020 var underlagt Ofoten prosti i Sør-Hålogaland bispedømme i Den norske kirke. Den 12. januar 2020 ble sognet overført til Vesterålen prosti i samme bispedømme. 

## Historikk

*Loðingjar sókn* (norrønt) har sin opprinnelse fra kristningen av landet. Lødingen prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hadde *Lodangs Præstegjeld* tre prester som skulle betjene fire kirker og to korshus. Sognepresten skulle betjene Lødingen hovedkirke og Hol korshus, det var en residerende kapellan ved Ofoten, og kirkene i Vågan, Skrova og Gimsøy ble betjent av en residerende kapellan ved Vågan.

Det vidløftige prestegjeldet ble i løpet av 1700-tallet delt, ved at *[[Vågan prestegjeld|Vaagen]] blev i 1735 og [[Ofoten prestegjeld|Ofoten]] i 1781 skilt fra Lødingen.* Det ble gitt tillatelse til å oppføre kirke i Tysfjord 9. februar 1601, ved kgl.res. av 14. november 1857 ble Tysfjord eget sogn, og ved kgl.res. 16. januar 1867 ble Tysfjord skilt ut som eget sognekall.. Inntil kgl.res. av 23. september 1908 hadde Tjeldsund sogn benevnelsen Hol anneks, og ved kgl.res. av 24. november 1972 ble Tjeldsund sogn overført til Ofoten prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Lødingen
* Vestbygd

## Se også
* Historikk for prosti og prestegjeld

## Referanser
Vågan prestegjeld

**Vågan prestegjeld** var et prestegjeld tilhørende Lofoten prosti. Det omfattet sogn i Vågan kommune i Nordland fylke, og hovedkirken var Vågan kirke.

Vågans kirkesogn er nå en del av Vågan kirkelige fellesråd, og underlagt Lofoten prosti i Sør-Hålogaland bispedømme i Den norske kirke.

## Historikk

*Vágar sókn* (norrønt) har sin opprinnelse fra kristningen av landet. Vågan antas å være lagt under Lødingen i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Vågan sammen med Skrova og Gimsøy et residerende kapellani under Lødingen prestegjeld.

Skrova kirke ble revet i 1713. Det vidløftige Lødingen prestegjeld ble delt, ved at *Vaagen blev 1735 [..] skilt fra Lødingen.* Ved kgl.res. av 14. januar 1791 ble Vågan prestegjeld overført fra Salten til Lofoten og Vesterålen prosti.

Vaagen prestegjeld dannet grunnlaget for Vaagen formannskapsdistrikt, som ble opprettet i 1837.

Etter kgl.res. av 22. april 1852 ble oppført et bedehus i Henningsvær, og ved kgl.res. av 18. juni 1895 ble det tillatt å oppføre en ny kirke med minst 1000 sitteplasser for Vågan hovedsogn på prestegårdens grunn. Ved kgl.res. av 3. september 1898 ble Gimsøy sogn utskilt som eget sognekall, gjeldende fra 1. januar 1899. Ved kgl.res. av 5. januar 1934 ble det tillatt å bygge kirke i Svolvær ladested, og ved kgl.res. av 18. september 1936 ble Vågan prestegjeld delt i Vågan og Svolvær sogn. Ved kgl.res. av 27. september 1946 ble ladestedet Svolvær utskilt fra Vågan som eget sognekall, gjeldene fra 1. juli 1946. Ved kgl.res. av 14. mai 1969 ble Gimsøy, Vågan og Svolvær prestegjeld regulert slik at de områdene i Vågan kommune som lå vest for en linje trukket mellom *Kjellbergbukta* og *Festvågaksla*, forble i Vågan prestegjeld, mens områdene øst for linjen dannet Svolvær prestegjeld, samtidig med at Gimsøy sogneprestembete ble nedlagt.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter

Prestegjeldet hadde ved sin avvikling følgende menigheter:
* Vågan
* Gimsøy
* Strauman
* Henningsvær

## Se også
* Historikk for prosti og prestegjeld

## Referanser
Gimsøy prestegjeld

Det har eksistert flere prestegjeld med dette navnet:

* Gimsøy prestegjeld i Agder og Telemark bispedømme
* Gimsøy prestegjeld i Nord-Hålogaland bispedømme
Borge prestegjeld

Det har eksistert flere prestegjeld med dette navnet:

* Borge prestegjeld i Borg bispedømme
* Borre prestegjeld i Tunsberg bispedømme
* Borge prestegjeld i Nord-Hålogaland bispedømme
Borge prestegjeld (Nordland)

**Borge prestegjeld** var et prestegjeld tilhørende Lofoten prosti. Det omfattet sogn i Vestvågøy kommune i Nordland fylke, og hovedkirken var Borge kirke.

Borges kirkesogn er nå en del av Vestvågøy kirkelige fellesråd, og underlagt Lofoten prosti i Sør-Hålogaland bispedømme i Den norske kirke.

## Historikk

*Borgar sókn* (norrønt) har sin opprinnelse fra kristningen av landet. Borge antas å være lagt under Lofoten i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Borge et residerende kapellani under Lofoten prestegjeld.

Ved kgl.res. av 6. juli 1740 ble Lofoten prestegjeld delt ved at de tre kapellaner som hadde hørt under kapellanen i Nidaros domkirke, skulle være sogneprester for henholdsvis Buksnes, Borge og Flakstad prestegjeld.

Borge prestegjeld dannet grunnlaget for Borge formannskapsdistrikt, som ble opprettet i 1837.

Ved kgl.res. av 3. april 1886 ble det tillatt å bygge ny kirke for Valberg sogn på Skjøneset under gården Valberg. Ved kgl.res. av 17. januar 1969 ble Valberg sogn fradelt Borge prestegjeld for sammen med Hol sogn i Buksnes prestegjeld å danne et nytt Stamsund prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Borge

## Se også
* Historikk for prosti og prestegjeld

## Referanser
Charlie Milstead

**Charles Frank Milstead** (født 21. november 1937 i Tyler i Texas, død 17. februar 2022) var en amerikansk fotballspiller som spilte quarterback og defensive back for Houston Oilers i American Football League (AFL). Han spilte college football på Texas A&M University og ble draftet av Washington Redskins i 14. runde av NFLs draft i 1960.

Milstead spilte 22 kamper i løpet av sin karriere, i hovedsak som punter og defensive back. I løpet av karrieren kastet han kun syv pasninger, hvor fire kom frem for totalt 43 yards. På forsvarssiden hadde han to interceptions, og han hadde tre løp for tre yards totalt. Han puntet 66 ganger for 2 365 yards, et snitt på 35,8 yards. Han hadde fjerde flest punt yards i ligaen i 1960.

Han døde 17. februar 2022, 84 år gammel.

## Referanser
Dennit Morris

**Dennit Morris** (født 15. april 1936 i Hanna i Oklahoma, død 28. april 2014) var en linebacker i amerikansk fotball som spilte en sesong for San Francisco 49ers i National Football League (NFL) og to for Houston Oilers i American Football League (AFL). Han spilte i to nasjonale collegemesterskap og vant to ligatitler i AFL. Morris spilte både amerikansk fotball og baseball på University of Oklahoma.

## Referanser
Hadsel prestegjeld

**Hadsel prestegjeld**, inntil 1600-tallet benevnt **Vesterålen prestegjeld**, var et prestegjeld tilhørende Vesterålen prosti. Det omfattet sogn i Hadsel kommune i Nordland fylke, og hovedkirken var Hadsel kirke.

Hadsels kirkesogn er nå en del av Hadsel kirkelige fellesråd, og underlagt Vesterålen prosti i Sør-Hålogaland bispedømme i Den norske kirke.

## Historikk

*Vestráll* eller *Hǫfðasegl sókn* (norrønt) har sin opprinnelse fra kristningen av landet. Hadsel antas å ha blitt hovedsogn i *Vesterålen prestegjeld* i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Hadsel hovedsogn i *Westeraalens Præstegjeld*, hvor fire prester skulle betjene ti kirker og korshus. Sognepresten skulle gjøre tjeneste i Hadsel hver helligdag, og i Melbu korshus der det skulle være gudstjeneste tredjedag jul, påske og pinse. Sortland og Sand kirker skulle betjenes av en *domestico sacellano*, dvs. en kapellan boende hos sognepresten. Langenes og Øksnes kirker og Tinden korshus skulle betjenes av en residerende kapellan i Langenes. En residerende kapellan i Bø skulle betjene Bø og Malnes kirker og Gaukværøy korshus.

Benevnelsen *Hadsel prestegjeld* ser ut til å ha blitt den vanlige utover på 1600-tallet, og dette vidløftige prestegjeld ble delt omkring 1770 da Øksnes ble eget prestegjeld. Bø var blitt eget *residerende pastorat* som følge av kgl.res. av 1. april 1740, og ved kgl.res. av 26. oktober 1810 ble tiendeinntektene regulert mellom Hadsel og Bø, og Bø ble et fritt sognekall. Hadsel residerende kapellani ble nedlagt, og dets inntekter skulle gå til sognepresten i Hadsel. Samtidig ble Sande benådningskapell nedlagt, og folk som sognet dit, skulle søke kirke på Hadseløya.

Hassel prestegjeld dannet grunnlaget for Hassel formannskapsdistrikt, som ble opprettet i 1837.

Ved kgl.res. av 30. juli 1851 ble Hadsel prestegjeld delt slik at Hadsel hovedsogn utgjorde det ene og Sortland anneks det nye Sortland prestegjeld, gjeldende fra 1. januar 1852. Ved kgl.res. av 3. mai 1879 ble Eidsfjord annekssogn opprettet, som besto av bygdelagene Hellefjord og Fleinnes. Ved kgl.res. av 11. september 1936 ble det tillatt å bygge Melbu kapell i Hadsel hovedsogn.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Hadsel
* Ytre Eidsfjord
* Melbu

## Se også
* Historikk for prosti og prestegjeld

## Referanser
Dverberg prestegjeld

**Dverberg prestegjeld** var et prestegjeld tilhørende Vesterålen prosti. Det omfattet sogn i Andøy kommune i Nordland fylke, og hovedkirken var Dverberg kirke.

Dverbergs kirkesogn er nå en del av Andøy kirkelige fellesråd, og underlagt Vesterålen prosti i Sør-Hålogaland bispedømme i Den norske kirke.

## Historikk

*Dvergaberg sókn* (norrønt) har sin opprinnelse fra kristningen av landet. Dverberg antas å være lagt under Andenes i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I katolsk tid viser kildene at Andenes kirke var hovedkirke i Andenes prestegjeld, men det antas at dette ble endret etter reformasjonen. I Reformatsen 1589 angis at Dverberg kirke var blitt hovedsogn i Andenes prestegjeld. Sognepresten skulle betjene Dverberg kirke og Bjørnskinn korshus, mens en residerende kapellan skulle betjene Andenes kirke. Omkring 1770 ble dette prestegjeldet delt i to, Andenes og Dverberg. Ved kgl.res. av 13. april 1808 ble Andenes igjen lagt som annekssogn til Dverberg prestegjeld.

Dverberg prestegjeld dannet grunnlaget for Dverberg formannskapsdistrikt, som ble opprettet i 1837.

Ved kgl.res. av 20. januar 1967 ble Andenes sogn igjen utskilt fra Dverberg som eget Andenes prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Dverberg
* Bjørnskinn

## Se også
* Historikk for prosti og prestegjeld

## Referanser
Krokstadøra Idrettslag

**Krokstadøra Idrettslag** (stiftet 1949) er et idrettslag fra Krokstadøra i tidligere Snillfjord kommune, nå Orkland. Idrettslaget driver hovedsakelig med friidrett, orientering, skiidrett og volleyball, samt idrettsskole og trim.

Trimløpet Krokstadøra Rundt, tidligere kalt Krokstadfjellet Rundt, har vært et av de tradisjonelle arrangementene for idrettslaget. Trimløpet er idrettslagets eldste nåværende arrangement, og ble arrangert for første gang i 1967. Løpet arrangeres den første søndagen i juni hvert år.

 mottok Norges Volleyballforbund sitt hedersmerke i sølv i 1999.

## Kjente utøvere
* Terje Krokstad, skiskyting

## Referanser


## Eksterne lenker
* 
*
Svolvær prestegjeld

**Svolvær prestegjeld** var et prestegjeld tilhørende Lofoten prosti. Det omfattet sogn i Vågan kommune i Nordland fylke, og hovedkirken var Svolvær kirke.

Svolværs kirkesogn er nå en del av Vågan kirkelige fellesråd, og underlagt Lofoten prosti i Sør-Hålogaland bispedømme i Den norske kirke.

## Historikk

Kirkelyden i Svolvær sognet fra gammelt av til Vågan kirke og sognekall. Ved kgl.res. av 15. mars 1918 ble fiskeværet Svolvær ladested, gjeldende fra 1. juli 1918. 

Ved kgl.res. av 5. januar 1934 ble det tillatt å bygge kirke i Svolvær ladested, og ved kgl.res. av 18. september 1936 ble Vågan prestegjeld delt i Vågan og Svolvær sogn. Ved kgl.res. av 27. september 1946 ble Svolvær utskilt fra Vågan som eget *Svolvær prestegjeld*, gjeldene fra 1. juli 1946. Digermulen kirke ble oppført i 1951. Ved kgl.res. av 14. mai 1969 ble Gimsøy, Vågan og Svolvær prestegjeld regulert slik at de områdene i Vågan kommune som lå vest for en linje trukket mellom *Kjellbergbukta* og *Festvågaksla*, forble i Vågan prestegjeld, mens områdene øst for linjen dannet Svolvær prestegjeld, samtidig med at Gimsøy sogneprestembete ble nedlagt.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Svolvær
* Strandlandet

## Se også
* Historikk for prosti og prestegjeld

## Referanser
Ballangen prestegjeld

**Ballangen prestegjeld** var et prestegjeld tilhørende Ofoten prosti. Det omfattet sogn i Ballangen kommune i Nordland fylke, og hovedkirken var Ballangen kirke.

Ballangens kirkesogn er nå en del av Narvik kirkelige fellesråd, og underlagt Ofoten prosti i Sør-Hålogaland bispedømme i Den norske kirke.

## Historikk

Kirkelyden i Ballangen sognet fra gammelt av til Ofoten prestegjeld, og folket i Ballangen, på den tiden benevnt *Sørlandet* ettersom det var på sydsiden av Ofotfjorden, hadde en lang og besværlig kirkevei. Ofte var det et hardt slit å ta seg over Ofotfjorden når været stod imot, og kirkesøkningen fra Ballangen særlig vinterstid var ubetydelig. Det var følgelig nærliggende at behovet for egen kirke i Ballangen gjorde seg gjeldende, og i 1904 ble det dannet en *Kirkekomité i Ballangen*. Det tok imidlertid sin tid å få oppført en kirkebygning, og først den 6. juni 1923 fant vigslingen av Ballangen kirke ved biskop Johan Støren sted. Fra 1. januar 1924 ble således *Sørlandet* utskilt som eget *Ballangen sogn*.

Ved kgl.res. av 5. september 1963 ble Ballangen sogn skilt ut fra Ofoten prestegjeld som eget *Ballangen prestegjeld*.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Ballangen

## Se også
* Historikk for prosti og prestegjeld

## Referanser
Niels Ventegodt

**Niels Ventegodt** (1894–1974) var en dansk landsretssagfører (advokat) og eventyrer. 

Han ble cand. jur. i 1919, og sekretær samme år i Københavns Byret. I 1921 var han *sagførerfuldmægtig* i Sønderborg, mens han ble landsretssagfører i 1931. 

Ventegodt påtok seg som forsvarsadvokat en lang rekke vanskelige saker. I 1935 ble han fradømt sin sakførerbevilling samt dømt til 1 års fengsel for bakvaskelse av en byrettsdommer i den såkaldte *Eide-Sagen*. Justisminister K.K. Steincke fikk den danske konge og Statsrådet til å omstøte dommen etter en voldsom reaksjon i offentligheten. 

I 1939 ble Ventegodt medlem av Eventyrernes Klub. Han hadde i årene 1917–28 rodd langturer i flere land som Sverige, Norge, Tyskland, Holland, Belgia, Frankrike, Spania m.fl. 

Han var også samler, og hadde en av verdens største samlinger av sigarettmerker. 

Ventegodt døde i 1947.

## Referanser
Lofoten prestegjeld

**Lofoten prestegjeld** var et prestegjeld tilhørende Lofoten prosti i Nidaros bispedømme. Det omfattet sogn i datidens Nordlands Amt (Nordland), og hovedkirken var Buksnes kirke.

Lofoten prestegjeld opphørte og ble delt i 1740, ved at hovedsognet Buksnes, sammen med kapellaniene Borge og Flakstad ble egne sognekall.

## Historikk

*Boknes í Lófót sókn* (norrønt) har sin opprinnelse fra kristningen av landet. Buksnes antas å ha blitt hovedsogn i *Lofoten prestegjeld* i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 var *Bygnæs hovedkircke i Lofothens Præstegjeld*, hvor tre prester som skulle betjene fire kirker og et korshus, Sognepresten hadde Buksnes og Hol kirker, en residerende kapellan Borge, mens Flakstad kirke og Moskenes korshus skulle betjenes av en *domestico sacellano*, dvs. en kapellan boende hos sognepresten.

Ved kgl.res. av 6. juli 1740 ble Lofoten prestegjeld delt ved at de tre kapellaner som hadde hørt under kapellanen i Nidaros domkirke, skulle være sogneprester for henholdsvis Buksnes, Borge og Flakstad prestegjeld.

## Se også
* Historikk for prosti og prestegjeld

## Referanser
Phil Perlo

**Phillip Donald Perlo** (født 6. desember 1935 i Washington, D.C., død 11. desember 1993 i Houston i Texas) var en linebacker i amerikansk fotball som spilte for Houston Oilers i American Football League (AFL) i 1960. Han spilte college football på University of Maryland og gikk på Theodore Roosevelt High School i Washington, D.C.

## Biografi
Phil Perlo ble født 6. desember 1935 i Washington, D.C. til Abraham Perlo og Eva Orleans Perlo. Han giftet seg senere med Sue Gwen Ginsberg Perlo.

Phil Perlo ses på som en av de beste spillerne fra storbyområdet Washington, D.C. Som senior på skolelaget til Theodore Roosevelt High School ledet Perlo, som quarterback og linebacker, laget til en bytittel. Han var den eneste jødiske spilleren som ble rekruttert av University of Marylands Jim Tatum og var startende linebacker og fullback på laget som nådde Orange Bowl i 1956.

I 1960 signerte Perlo med Houston Oilers og var en kampstarter som linebacker. Etter å ha pådratt seg en seriøs skade i sin første sesong måtte Perlo legge opp.

Perlo døde 11. desember 1993 i Houston i Texas og ble gravlagt i Washington, DC.

## Referanser


## Eksterne lenker
*Statistikekr på Stats Crew
*Statistikker i college
Hugh Pitts

**Hugh Lynn Pitts** (1934–2017) var en linebacker i amerikansk fotball som spilte for Los Angeles Rams i National Football League (NFL) og Houston Oilers i American Football League (AFL). Han spilte college football på Texas Christian University.

## Tidlig liv
Pitts gikk på Woodville High School og ble tilbudt et idrettsstipend til Texas Christian University.

Som junior ble han startende center og ble utvalgt til Central Press Associations All-American andrelag. Som senior ble han en av lagets kapteiner og ble utnevnt til Associated Press’ All-America andrelag.

I 1976 ble han innlemmet i TCU Lettermen's Association Hall of Fame.

## Profesjonell karriere
Pitts ble valgt av Los Angeles Rams i andre runde av (#23) av NFLs draft i 1956. Som nykommer spilte han ni kamper som outside linebacker og hadde tre interceptions. I  valgte han å legge opp.

Den 18. juni 1960 signerte han kontrakt med Houston Oilers i American Football League. Han stilte til start i 12 kamper i lagets første sesong på vei til å bli AFLs første ligamestere. Han ble frigitt før sesongstart 1961.

Den 7. juli 1960 valgte Rams å bytte rettigheten til å signere Pitts i NFL til Dallas Cowboys mot offensive guard Al Barry. Pitts endte aldri opp med å spille for Cowboys.

## Privatliv
Pitts jobbed innen eiendom og som rancher. Han fikk flere utmerkelser, inkludert San Luis Obispo's Agriculturalist of the Year (2016) og månedens (mars) og årets Paso Roblan. Den 14. april 2017 døde han av et hjerteinfarkt på en flyreise. Han ble 83 år gammel.

## Referanser
Jim Norton (safety)

**James Charles Norton** (født 20. oktober 1938 i Glendale i California, død 12. juni 2007 i Garland i Texas) var en safety og punter i amerikansk fotball som spilte for Houston Oilers i American Football League (AFL). Han spilte for Oilers i lagets første sesong i 1960 og ut 1968-sesongen. Norton var en AFL All-Star i tre sesonger og holder ligarekorden for flest interceptions i en karriere. Trøyenummeret 43 var det første som ble pensjonert av Oilers/Titans.

## Tidlig liv
Norton var født og oppvokst sør i California og ble uteksaminert fra Fullerton Union High School i 1956. Han spilte college football under hovedtrener Skip Stahley på Idaho University i Pacific Coast Conference sammen med de andre fremtidige proffene Jerry Kramer, Wayne Walker og Jim Prestel. Han fikk kallenavnet «Flamingo» og spilte defensive back og tight end samtidig som han puntet og returnerte spark for skolelaget Idaho Vandals. Han ble valgt i syvende runde av NFLs draft i 1960 (#75) av Detroit Lions og av Dallas Texans i AFLs første draft i 1960. Han endte opp med å signere med Houston Oilers.

## Profesjonell karriere
Selv om Norton kun hadde én interception i sin første sesong i 1960 endre han opp med å sette rekorden for flest interceptions i en spillerkarriere i AFL. I 1961, hans første sesong som kampstarter, hadde han ni interceptions og i snitt 40,7 yards per punt. I AFL Championship Game 1961 spilte hans fire lange punts en stor rolle i en 10–3 seier over San Diego Chargers for lagets andre ligatittel på to år.

Med en knapp ledelse til halftime i en kamp mot Denver Broncos i uke 12 av 1962-sesongen ble Norton problematisk for Broncos’ quarterback Frank Tripucka. Han stoppet tre av Broncos’ drives med interceptions og Oilers sikret en 34–17 seier og en tredje tur til AFL Championship Game på rad. Tittelkampen skulle bli ligaens lengste, da Dallas Texans først klarte å sikre en 20–17 seier etter to overtidsperioder.

Som defensive back var Norton en solid takler. Han ble utnevnt All-AFL i 1961, 1962, 1963 og 1967, da han scoret sin eneste touchdown ved å returnere en interception 56 yards. Trøyenummeret hans, #43, var det første Oilers pensjonerte. Han hadde totalt 45 interceptions som han returnerte for 592 yards og en touchdown, og 519 punts.

## Referanser


### Andre kilder
* 
* 

## Eksterne lenker
* 
* Tennessee Titans &ndash; Titans/Oilers Hall of Fame
*
George Shirkey

**George Rogers Shirkey** (født 1936, død 2022) var en defensive tackle i amerikansk fotball som spilte tre sesonger i American Football League (AFL) for Houston Oilers og Oakland Raiders. Han spilte college football på San Angelo College og Stephen F. Austin State University

## Tidlig liv
George Rogers Shirkey ble født den 20. august 1936 i Fort Stockton i Texas. Han gikk på Fort Stockton High School i Fort Stockton. Han spilte amerikansk fotball, basketball og drev med friidrett.

## College
Shirkey spilte for skolelaget til San Angelo College, San Angelo Rams, fra 1954 til 1956. Han pådro seg flere skader i løpet av sin tid på San Angelo. Fra 1957 til 1958 spilte han for Stephen F. Austin Lumberjacks da han gikk på Stephen F. Austin State University.

## Profesjonell karriere
Shirkey ble draftet av San Francisco 49ers i 16. runde av NFLs draft i 1958 som nummer 191. I 1960 signerte han kontrakt med Houston Oilers i American Football League. I Oilers’ første sesong i 1960 spilte han i alle sesongens 14 kamper, fem fra start, og hadde én sack. Shirkey stilte også fra start da Oilers vant 24–16 over Los Angeles Chargers i AFL Championship Game 1960. I 1961 spilte han syv kamper, seks fra start, og hadde 1,5 sacks. Han stilte fra start i den andre tittelkampen på to år da laget slo Chargers 10–3 i 1961.

I august 1982 ble Shirkey valgt av Oaklad Raiders i ekspansjonsdraftet i AFL. I 1962 spilte han i alle Raiders’ 14 kamper, ti som starter, og hadde to sacks.

Den 19. juni 1963 ble Shirkey, Hank Rivera og Pete Nicklas byttet til Buffalo Bills mot Archie Matsos. Shirkey stilte derimot aldri opp for Bills, og ble frigitt ikke lenge etter.

## Privatliv
Shirkey døde den 18. februar 2022.

## Referanser
5 års klassing flyterigg

Alle flyttbare innretninger på sjøen i Norge herunder en flyterigg er betegnet som ett skip og underlagt

forskrift om tilsyn og sertifikat for norske skip og flyttbare innretninger. Det stilles blandt annet krav til at riggen

og dens systemer gjennomgår omfattende kontroll og vedlikehold i forbindelse med 5-års klassing (engelsk: Special Periodic Survey,SPS), dette

bidrar til videre trygg og effektiv drift for 5 nye år fram til neste klassing.

Flyterigger er registrert, som alle andre skip i et nasjonalt skipsregister. Rigger som skal drive med

petroleumsvirksomhet på norsk sokkel må ha en samsvarsuttalelse (SUT) fra Petroleumstilsynet

(PTIL). For å få SUT må riggen tilfredsstille en rekke krav i henhold International Maritime

Organization (IMO) som regulerer den internasjonale maritime virksomheten. I tillegg skal riggen

ha godkjente maritime sertifikater fra respektiv flaggstat.

I Norge er det Sjøfartsdirektoratet (SDIR) som er ansvarlig for fartøy med norsk flagg og utenlandske

fartøy i norske farvann.

* SDIR har ansvar for alt det maritime som skrog, framdriftsmaskineri og sikkerhetssystemer
* PTIL har ansvar for alt boreteknisk utstyr

SDIR og PTIL tillater rigg-selskapene å benytte seg av anerkjente klasse-selskap for å sørge for at

regler og standarder ivaretas. I norsk farvann er det DNV GL, ABS og LR som er godkjente som klasseselskap.

Klassing av rigger gjøres for å sikre at riggen samt alt dens tilhørende utstyr er i stand til trygg og

effektiv drift fram til neste klassing. Videre stilles det krav fra forsikringsselskap at riggen skal være

klasset om forsikringsselskapet skal dekke eventuelle skader. Klassing er også et viktig argument for å

forhandle fram kontrakter med lisensinnehaver (operatør selskap) da en klasset rigg er indikasjon på mer oppetid som

igjen fører til en totalt sett mer effektiv brønn.

Klassing av de forskjellige utstyrene ombord deles ofte inn i ulike disipliner:

* Marine (skrog, sikkerhetsutstyr, fremdrift etc.)
* Boreutstyr
* Electro & Instrument
* Subsea /well control equipment/Blowout_preventer

Hvor hver av disse disiplinene har ulike krav og regelverk å forholde seg til.
Ankenes prestegjeld

**Ankenes prestegjeld** var et prestegjeld tilhørende Ofoten prosti. Det omfattet sogn i Narvik kommune i Nordland fylke, og hovedkirken var Ankenes kirke.

Ankenes' kirkesogn er nå en del av Narvik kirkelige fellesråd, og underlagt Ofoten prosti i Sør-Hålogaland bispedømme i Den norske kirke.

## Historikk

Kirkelyden i Ankenes sognet fra gammelt av til Ofoten prestegjeld, og måtte følgelig ta sjøveien ut Ofotfjorden for å komme til Evenes kirke. Den første kirken på Ankenes ble oppført mellom 1652-61, hvilket var en liten langkirke og *et meget primitivt Gudshus*. I 1723 var den i så dårlig forfatning at det istedet ble oppført en ny kirke. Skjomen kirke ble oppført i 1893, og i Bjerkvik ble det første gudhuset vigslet 19. oktober 1914.

Ved kgl.res. av 24. november 1972 ble Ankenes sogn utskilt fra Ofoten som eget sognekall, og Ofoten residerende kapellani ble overført til Ankenes prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Ankenes
* Bjerkvik
* Skjomen

## Se også
* Historikk for prosti og prestegjeld

## Referanser
Olaf Forstrøm

**Olaf Forstrøm** (1859–1942) var en norsk filolog, lærer og skoleinspektør. Han er særlig kjent som lokalhistoriker, som forfatter av en byhistorie for Halden og foregangsmann for å ta vare på historiske minnesmerker i byen.

## Slekt
Han var sønn av bokbinder Karl Wilhelm Forstrøm og Hansine Amalie Mossevig. I 1896 ble han gift med Kirsten Elise Helene Olsen.

## Liv
Forstrøm vokste opp i Halden (Fredrikshald). Fra 1859 var han elev ved Fredrikshalds latin- og realskole, hvor han tok *[[examen artium]]* i 1878. Mens han studerte begynte han å undervise i skolen som vikarlærer, og i 1884 ble han fast ansatt ved sin gamle skole i Halden. Han tok språklig-historisk lærerksamen i 1887. Fra 1896 var han skolens inspektør, og beholdt denne stillingen til han gikk av i 1927.

## Verk
Forstrøms hovedverk er byhistorien *Fredrikshald 250 aar* i to bind fra 1915. Han skrev også over 100 artikler i *[[Smaalenenes Amtstidende]]*. En del av innholdet ble utgitt i heftet *Haldens gatenavn* etter hans død (1946). Han skrev også en *Fører for Halden*, som utkom i 1926 og ble utgitt i nye utgaver helt til 1960.

Utenom det lokalhistoriske forfatterskapet var Forstrøm opptatt av å redde de historiske minnesmerkene som fortsatt fantes i Halden og sto i fare for å gå tapt. Roger Prang omtaler ham som «den lokale vaktbikkje når historiske verdier sto på spill». I mange år var han formann i selskapet «Haldens Minder», som opprettet et museum i Fayegården (senere en del av Halden historiske Samlinger).

## Referanser


## Litteratur
*
John Simerson

**John Cooke Simerson, Jr.** (født 20. april 1935 i Honolulu i Hawaii, død 2. august 1992 i Los Angeles i California) var en center i amerikansk fotball som spilte i National Football League (NFL) og American Football League (AFL). Han ble draftet av Philadelphia Eagles i 22. runde av NFLs draft i 1957 etter å ha spilt college football på Purdue University.

## Tidlig liv og college
John Cooke Simerson, Jr. ble født den 20. april 1935 i Honolulu på Hawaii. Han gikk på President Theodore Roosevelt High School i Honolulu.

Simerson spilte college football for Purdue Boilermakers da han gikk på Purdue Universityfra 1953 til 1956.

## Profesjonell karriere
Simerson ble draftet av Philadelphia Eagles i 22. runde, som #254, av NFLs draft i 1957. Han stilte til start i alle Eagles’ 12 kamper i 1957, da Eagles endte sesongen 4–8. Han spilte fire kamper for Philadelphia i 1958 før han ble frigitt den 21. oktober 1958.

Simerson signerte med Pittsburgh Steelers 17. november 1958. Han spilte tre kamper, én fra start, for Steelers i løpet av 1958-sesongen. Han ble frigitt den 22. september 1959, før begynnelsen av 1959-sesongen.

Den 2. oktober 1959 ble det rapportert at Simerson hadde signert med Winnipeg Blue Bombers i Canadian Football League. Han ble frigitt den 13. oktober 1959, før han fikk spilt noen kamper for laget. Neste år, den 13. april 1960, signerte han igjen med Blue Bombers. Simerson ble frigitt igjen den 16. august 1960.

Senere i 1960 ble Simerson signert av Houston Oilers i American Football League (AFL). Han spilte i alle sesongens 14 kamper, fire som starter, i Oilers’ første sesong i 1960. Han stilte også fra start da Oilers vant AFL Championship Game 1960 24–16 over Los Angeles Chargers.

I april 1961 ble Simerson byttet til Boston Patriots mot Jack Davis. Simerson spilte ti kamper, én fra start, for Patriots i 1961, før han ble frigitt den 21. august 1962.

## Privatliv
Simerson døde den 2. august 1992 i Los Angeles i California.

## Referanser
Bob Talamini

**Robert Guy Talamini** (født 8. januar 1939 i Louisville i Kentucky, død 30. mai 2022 i Las Cruces i New Mexico) var en amerikansk fotballspiller. Den  høye og  tunge linemanen ble inkludert på All-SEC tredjelag da han spilte for University of Kentucky og ble draftet av American Football Leagues Houston Oilers (AFL) i 1960. Han begynte sin profesjonelle karriere med AFLs første treningsleir i 1960, og avsluttet den med New York Jets’ overraskende seier over Baltimore Colts i Super Bowl III 12. januar 1969.

Hall of Famerne George Blanda og Billy Cannon dro nytte av Talaminis blokkering da Oilers vant de to første ligatitlene i AFL. Han ble inkludert på All-AFL førstelag i 1962 og var ofte å se i ligaens All-Star-kamper, hvor han ble utvalgt seks år på rad ut 1967. Han var ankermannen for en offensive line som gav Blanda tid til å sette pasningsrekorder som ble stående i flere tiår og åpnet luker for spillere som Cannon, Charlie Tolar, Sid Blanks og Hoyle Granger. Talamini, Don Floyd og Jim Norton var de siste spillerne fra lagets første sesong som forlot laget.

Etter to AFL-titler og tre divisjonstitler i Eastern Division var Talamini med laget gjennom en periode med gjenoppbygging før de vant divisjonstittelen igjen i 1967. Oilers var én kamp fra en ligatittel i 1967, men Talamini fikk sin tredje seier året etter da han ble frigitt av Oilers og plukket opp av New York Jets. Foran Matt Snell og Joe Namath spilte han en viktig rolle i Jets’ seier i AFL og Super Bowl III. Talamini ble utvalgt til All-Time All-AFL andrelag.

I 2011 ble han innlemmet i Kentucky Pro Football Hall of Fame. Han døde 30. mai 2022, 83 år gammel.

## Referanser
Charlie Tolar

**Charles Guy Tolar** (født 5. september 1937 i Natchitoches i Louisiana, død 28. april 2003 i Houston i Texas) var en amerikansk fotballspiller som tilbrakte hele sin karriere med Houston Oilers i American Football League (AFL).

## Biografi
Tolar gikk på Northwestern State University of Louisiana hvor han spilte på skolelaget. Han ble utnevnt MVP i Gulf States Conference to ganger og holder fremdeles fire skolerekorder.

Tolar var en av de mest populære spillerne i AFLs tidlige år, og fikk flere kallenavn som refererte til hans lave høyde og høye vekt, blant annet «the Human Bowling Ball». Han ble utvalgt til AFL All-Star i 1961, 1962 og 1963 og hjalp Houston Oilers til ligaens første tittel i 1960 og igjen i 1961. Laget endte 1962-sesongen på andreplass, og Tolar var da lagets MVP på angrep med 1 012 yards og en ligarekord med 244 løp. Han endte karrieren med 3 277 yards på løp og 175 mottakelser. Lagets tilhengere valgte ham inn på Oilers’ 30th Anniversary Dream Team i 1989, og han var blant de ti beste spillerne på løp i AFLs historie.

Charlie Tolar var også en brannmann for oljebrønner og jobbet blant annet med den kjente Red Adair.

Tolar døde i Houston i 2003 av kreft.

## Referanser
Julian Spence

**Julian Carroll Spence** (født 5. mai 1929 i Austin i Texas, død 6. mars 1990 i Harris County i Texas) var en defensive back i amerikansk fotball som spilte to sesonger i National Football League (NFL) for Chicago Cardinals og San Francisco 49ers og to sesonger for Houston Oilers i American Football League (AFL). Han spilte college football på Sam Houston State University og gikk på L.C. Anderson High School i Austin i Texas.

## Profesjonell karriere
Spence spilte åtte kamper for Chicago Cardinals i  og tre kamper for San Francisco 49ers i . Etter et par år utenfor idretten signerte han for Houston Oilers i American Football League i 1960 og spilte vant to ligatitler med dem i 1960 og 1961 før han la opp for godt. I AFL Championship Game 1961 mot San Diego Chargers var det en interception av Spence sent i kampen som sikret en 10–3 seier for Oilers, og lagets andre ligatittel på like mange sesonger.

## Privatliv
Spence tjente i United States Army. Han døde i sitt hjem i Harris County i Texas den 6. mars 1990.

## Referanser


## Eksterne lenker
*Statistikker på Stats Crew
Dave Smith (fullback)

**Dave Smith** (født 23. mars 1937 i Milwaukee i Wisconsin) er en tidligere fullback i amerikansk fotball. Han gikk på Greendale High School i Greendale i Wisconsin før han spilte for skolelaget til Ripon College og senere profesjonelt for Houston Oilers i American Football League (AFL) fra 1960 og ut 1964, hvor han spilte på laget som sikret de to første ligatitlene i AFL i 1960 og 1961. *[[Sporting News]]* utnevnte ham All-AFL i 1960 som fullback. Ligaen hadde ikke en All-Star-kamp i det første året, men hans 154 løp for 643 yards og fem touchdowns var nok til at han ble inkludert på ligaens All-League Team. Smith ble senere en talentspeider for Buffalo Bills.

## Referanser